open-index/open-wikipedia-markdown huggingface dataset:
Livingston County (Michigan)

**Livingston County** er et fylke i den amerikanske delstaten Michigan. Det ligger sørøst på den sørlige halvøya (Lower Peninsula) og grenser mot Washtenaw County i sør, Oakland County i øst, Ingham County i vest, Jackson County i sørvest, Genesee County i nordøst og mot Shiawassee County i nordvest.

Livingston Countys totale areal er 1&nbsp;516 km² hvorav 44 km² er vann. I 2000 hadde fylket 156&nbsp;951 innbyggere og administrasjonssenteret ligger i byen Howell. 

Fylket ble grunnlagt i 1836 av land fra fylkene Washtenaw og Shiawassee County og har fått sitt navn etter Edward Livingston som var utenriksminister under president Andrew Jackson. 

## Eksterne lenker
*
Oakland County

**Oakland County** er et fylke i den amerikanske delstaten Michigan. Det ligger sørøst på den sørlige halvøya (Lower Peninsula) og grenser mot Macomb County i øst, Livingston County i vest, Wayne County i sørøst, Washtenaw County i sørvest, Lapeer County i nordøst og mot Genesee County i nordvest.

Oakland Countys totale areal er 2&nbsp;352 km² hvorav 92 km² er vann. I 2005 hadde fylket 1&nbsp;214&nbsp;361 innbyggere og administrasjonssenteret ligger i byen Pontiac. Oakland County er del av Metro Detroit, selv om selve byen Detroit ligger i Wayne County, sør for 8 Mile. I Oakland er det 62 byer, tettsteder og landsbyer. Blant disse er arbeiderklassebyer som Ferndale og Oak Park, og velstående byer som Birmingham og Bloomfield Hills. I hvitsnippbyene Troy, Southfield, Farmington Hills og Auburn Hills finner man hovedkontorene til en rekke store selskaper, blant annet Chrysler. I Royal Oak ligger  Detroit Zoo og er utelivssentrum i området. Oakland University, et offentlig universitet i Auburn Hills og Rochester Hills ligger også i Oakland County. 

Fylket ble grunnlagt i 1819 av områder fra Macomb County og navnet kommer av at området var rikt på eiketrær. 

## Byer

## Nærligende fylker
*Lapeer County (nordøst)
*Genesee County (nordvest)
*Macomb County (øst)
*Wayne County (sørøst)
*Washtenaw County (sørvest)
*Livingston County (vest)

## Referanser


## Eksterne lenker
*
Rolf Skogstrand

**Rolf Skogstrand** (født 23. oktober 1950) er en norsk musiker som var aktiv i flere bergensbaserte rockband på 1960-, 1970- og 1980-tallet. Han er best kjent fra Saft (band) hvor han spilte bass. Han startet sin musikerkarriere som gitarist og sanger i 1967 i bandet Hoolegans fra Bergen. Etter musikerkarrieren har han blant annet arbeidet som arrangementssjef i Grieghallen. 

## Diskografi
;Album
* *[[Lykkelige år]]* (1984), med Helge Nilsen og Rune Larsen
### Saft
* *[[Saft (album)|Saft]]* (1971)
* *[[Horn (album)|Horn]]* (1971)
* *[[The Best of Saft]]* (1974)
* *[[1971&ndash;1996]]* (1996)
;Singler
* *People in Motion/Albertine Hall* (1971)
* *All the Time/Min* (1971)
* *Can You Feel It/Working Man* (1972)
* *People in Motion/Not Going Bald* (1974)
### [[Helge Nilsen (musiker)|Helge Nilsens Orkester]]
* *[[Norske band (Helge Nilsens Orkester-album)|Norske band]]* (1975)
* *Moviestar/Lover og lover* (1976)
### Andre utgivelser
* Philips: *[[Hår (album)|Hår]]* (1971)
* Johannes Kleppevik: *[[Tramp og trall I]]* (1977)
* Lyderhorn: *[[Inn til vegge]]* (1977)
* Jan Eggum: *[[Heksedans]]* (1977)
* Lothar Lindtner og Rolf Berntzen: *[[Oline_Felle#Drikkevisen|Kjenner dokker Madam Felle?]]* (1977)
* Bjørn Eidsvåg: *[[Bakerste benk]]* (1978)
* Helge Nilsen & Rune Larsen: *[[Barn av samme jord]]* (1979)
* Jan Eggum: *[[5 år med Jan Eggum &ndash; 14 utvalgte sanger]]* (1980)
* Johannes Kleppevik: *[[Tramp og trall II]]* (1980)
* Rune Larsen og Bergen Jubilee Singers: *[[Guds kjærlighet]]* (1981)
* Bjørn Eidsvåg: *[[Bjørn's Beste]]* (1985)
* Rune Larsen: *[[Flammen (album)|Flammen]]* (1985)
* Gustav Lorentzen: *[[Ludvigsens Hostesaft]]* (1987)
* Rune Larsen: *[[Røtter (Rune Larsen-album)|Røtter]]* (1993)
* Trygve Thue: *[[Jeg &ndash; en Beach Boy]]* (1994)
* Jan Eggum: *[[Mang slags kjærlighet]]* (1994)
* BKK: *[[I kraft og spenning]]* (1995)
* NRK/Universal Music: *[[Norsk Rocks Historie Vol. 5: Fra viserock til rock på norsk 1969-1977]]* (2004)
* NRK/Universal Music: *[[Norsk Rocks Historie Vol. 6: Progressiv rock 1971-1977]]* (2004)
* Jan Eggum: *[[30/30]]* (2005)
* Pjokken Eide: *[[Gul og blå]]* (2011)

## Medlemskap i band
* 1967&ndash;1968: Hoolegans (med Yngve Paulsen, Iacob Fleischer†, Karl Asbjørn Farsund†, Jan Langøen†)
* 1968: Human Beings
* 1968&ndash;1969: Neither Nor (med Trygve Thue, Ove Thue, Karsten Olsen og Oddvar Rørtveit)
* 1969: Supergruppen (med Helge Nilsen, Rune Larsen, Harald Muri, Magne Lunde, Trygve Thue og Thor Vevang)
* 1970&ndash;1972: SAFT
* 1972&ndash;1974: Helge Nilsens Orkester
* 1975&ndash;1977: Brødrene Thues Danseensemble og Ring (Backingband for Jan Eggum) og gospelgruppen Jubilee Singers
* 1978&ndash;1987: Helge, Rune og Rolf (med Helge Nielsen og Rune Larsen)
* 1987&ndash;2022: SAFT og  REVOLVER (med Julian Berntzen, Lasse Berntzen, Inge Glambek, Mads Glambek)
* 2018 - KJEREFOLK (med Kjersti Berge, Egil Haugland, Inge Glambek, Lasse Berntzen) 
* 2022 - De Musikalske Dvergene

## Eksterne lenker
* 
* Artikler i MICLEX/Norsk Pop & Rockleksikon:
* «SAFT»
* «Brødrene Thue» 
* «Larsen, Rune»
Barcelona (Venezuela)

**Barcelona** er hovedstaden i delstaten Anzoátegui i Venezuela. 

Byen ble grunnlagt i 1671 av katalanske kolonister. 

Barcelonas befolkning har økt sterkt de siste tiårene. I 1981 bodde det 156&nbsp;461 innbyggere i byen, mens folketallet i 2005 ble beregnet til 424&nbsp;819.

## Referanser


## Eksterne lenker
* Turistinformasjon om Barcelona og Puerto La Cruz
Casablanca

**Casablanca** er den største byen i Marokko, med om lag 3,8 millioner innbyggere og 5 millioner i byområdet; navnet er spansk og betyr «det hvite huset», på arabisk *dar beïda*. Byen ligger vest i Marokko, ved Atlanterhavet. Casablanca har landets største havn og er Marokkos økonomiske sentrum; selv om hovedstaden er Rabat. Casablanca ligger 18 kilometer fra byen Mohammedia.

## Historie
På 1100-tallet lå den berbiske landsbyen Anfa her, i middelalderen også kjent som et sjørøverrede. Byen ble ødelagt i 1468 og 1515 av portugiserne, som sistnevnte år anla en by som de kalte *Casa Branca* (det hvite hus). I 1755 ble byen hardt rammet av et jordskjelv, men den ble gjenoppbygd av den marokkanske sultanen. Spanske og franske kjøpmenn begynte å slå seg ned ved Casablanca på 1800-tallet. I 1907 ble byen okkupert av franskmennene. 

Fra 1912 til 1956 tilhørte byen protektoratet Fransk Marokko.

Etter landgangen i Nord-Afrika i november 1942 inntok allierte grupper byen, og i januar 1943 var den åsted for den såkalte Casablancakonferansen mellom Winston Churchill og Franklin D. Roosevelt og deres militære rådgivere.

## Utdanning
* EM Lyon
* Toulouse Business School

## Referanser


## Eksterne lenker
* 
* Casablanca portal (engelsk)
* Casablanca på Lexicorient (engelsk)
Sverre Andersen

**Sverre Andersen** (født 9. oktober 1936 i Stavanger, død 1. november 2016 samme sted) var en norsk fotballspiller. Han debuterte på Viking FK i 1952 som målvakt, og han spilte sin siste kamp i 1971. Totalt spilte han 482 kamper på Vikings A-lag. I mange år var han regnet som en av de beste målmennene i Norge. Han ble kåret til årets målmann i 1962, 1963, 1965 og 1968 på *[[VG]]*s spillerbørs. Sverre Andersen ble æresmedlem i Viking i 1979.

## På landslaget
Sverre Andersen debuterte som målmann på G19-laget 30. juni 1954 i en kamp mot Danmark i Odense. Den 19. september samme år debuterte han på M21-laget mot Sverige. Han spilte totalt tre kamper på M21-laget. Den 26. august 1956 debuterte han på A-laget mot  som endte 1–1. Han spilte totalt 41 A-lagskamper for . Siste kampen var mot  den 9. juni 1968 der Norge tapte 1–6.

## Nordenslaget

Han spilte kamp for Nordenslaget mot resten av Europa.

## Trenerkarriere
Andersen var trener for Viking i flere sesonger. Han var første gang trener for Vikings A-lag i 1960, senere i perioden 1966&ndash;1970, i 1973 og høsten 1985. I 1973 trente han Viking til seriegull. I tillegg til dette var han også keepertrener for Viking en sesong og flere sesonger trener for Vikings juniorlag.

## Øvrig
Sverre Andersen var elev ved Kongsgård skole i Stavanger. Senere var han ansatt i Statens vegvesen som ingeniør.

## Referanser


## Eksterne lenker
*
Annie Lennox

**Annie Lennox** (født 1954) er en skotsk musiker, vokalist og låtskriver. Hun er kjent for samarbeidet med Dave Stewart i popgruppen Eurythmics og tidligere The Tourists (1976-1980). Lennox har solgt over 80 millioner album og gitt ut seks soloplater siden 1992. Hovedinstrumentet er piano, men hun har også spilt fløyte. Hun deltar aktivt i en rekke veldedige organisasjoner, slik som Amnesty International og Greenpeace.

Lennox' fjerde studioalbum *[[Songs of Mass Destruction]]* ble utgitt 15. oktober 2007 og er det siste studioalbumet på plateselskapet BMG/RCA. Albumet ledes an av singelen «Dark Road» som ble sluppet 24. september. Albumet inneholder også sangen «Sing» der Lennox synger duett med 23 andre kvinnelige musikere, blant andre Madonna, Joss Stone, Gladys Knight og P!nk.

Under den 76. Oscar-utdelingen vant Lennox Oscar for beste sang for sangen «Into the West» fra filmen *[[Ringenes herre: Atter en konge]]* hvor hun sammen med Fran Walsh og Howard Shore hadde skrevet både tekst og melodi.

Lennox ble i dronningens nyttårsliste for 2011 utnevnt til offiser av Den britiske imperieordenen for fortjenester av Oxfam. Som medlem av Eurythmics ble Lennox innvotert i Rock and Roll Hall of Fame i 2022.

## Diskografi

### Soloutgivelser
* 1992 – *Diva*
* 1995 – *Medusa*
* 2003 – *Bare*
* 2007 – *Songs of Mass Destruction*
* 2009 – *The Annie Lennox Collection*
* 2010 – *A Christmas Cornucopia*
* 2014 – Nostalgia

### [[Eurythmics]]
* 1981 – *In The Garden*
* 1983 – *Sweet Dreams (Are Made of This)*
* 1983 – *Touch*
* 1984 – *1984 – For the love of Big Brother* (filmmusikk)
* 1985 – *Be Yourself Tonight*
* 1986 – *Revenge*
* 1987 – *Savage*
* 1989 – *We Two Are One*
* 1991 – *Greatest Hits*
* 1993 – *Live 1983 – 1989*
* 1999 – *Peace*
* 2005 – *Ultimate Collection ;Eurythmics Boxed* (De åtte studioalbumene remastered med bonusspor)

### [[The Tourists]]
* 1979 – *The Tourists*
* 1979 – *Reality Effect*
* 1980 – *Luminous Basement* 
* 1984 – *Should Have Been Greatest Hits* 
* 1997 – *Greatest Hits*

### [[The Tourists|The Catch]]
* 1977 – Borderline*/Black Blood* (singel)

## Referanser


## Eksterne lenker
* 
* 
* 
* 
*
Straume (Bø)

**Straume** er et tettsted og administrasjonssenteret i Bø kommune i Nordland. Straume ligger på Langøya og har  innbyggere per 1. januar . Tettstedet har, foruten kommuneadminstrasjonen og dagligvarebutikker; skole, barnehage, bilverksted og hotell.

Straume er hjemsted for Bøs eneste gjenværende seniorlag i fotball, FK Luna. Lensmannskontoret for Bø ligger også på Straume.

Like sør for Straume ligger Straume naturreservat. Naturreservatet omfatter et våtmarksområde med fugler som ender, rødstilk, enkeltbekkasin, strandsnipe og vipe.

## Referanser


## Eksterne lenker
*Miljøstatus: Straume naturreservat
Moderata ungdomsförbundet

**Moderata ungdomsförbundet** (**MUF**) er det svenske Moderata samlingspartiets ungdomsparti.

## Ledere

*Torgil von Seth 1934–1941
*Folke Kyling 1941–1945
*Ebbe Olsson 1945–1949
*Gunnar Heckscher 1949–1952
*Bengt Lind 1952–1954
*Birger Isacson 1954–1957
*Sven Johansson 1957–1959
*Paul Brundin 1959–1961
*Gunnar Hillerdal 1961–1963
*Birger Hagård 1963–1965
*Eric Krönmark 1965–1966
*Anders Björck 1966–1971
*Per Unckel 1971–1976
*Per-Arne Arvidson 1976–1979
*Gunnar Hökmark 1979–1984
*Beatrice Ask 1984–1988
*Ulf Kristersson 1988–1992
*Fredrik Reinfeldt 1992–1995
*Thomas Idergard 1995–1998
*Gunnar Strömmer 1998–2000
*Tove Lifvendahl 2000–2002
*Christofer Fjellner 2002–2004
*Johan Forssell 2004–2006
*Niklas Wykman 2006–2010
*Erik Bengtzboe 2010–2014
*Rasmus Törnblom 2014–2018.
*Benjamin Dousa 2018–2020.
*Matilda Ekeblad 2020–d.d.

## Referanser


## Eksterne lenker
* 
*
Frankrikes flagg

**Frankrikes flagg** eller **trikoloren** (på fransk *drapeau tricolore*, *drapeau bleu-blanc-rouge*, *drapeau français*, *le tricolore* og, i militært språk, *les couleurs*) er formet som en trikolor med tre vertikale bånd i fargene blå, hvitt og rødt. Fargene er inspirert av det nederlandske flagget som hadde eksistert i over 200 år da det franske flagg ble designet. Dog ble ikke Nederlands flagg offisielt før 1796.

De fargede stripene i nasjonalflagget er like brede. Orlogsflagget og handelsflagget avviker fra dette ved at forholdet mellom feltene er 30:33:37. Dette skal skape et optisk bedrag slik at stripene for øyet framstår som like brede når flagget betraktes på lengre avstand. Selve flagget har proporsjonene 2:3, altså to enheter i høyden til tre i lengden.

## Historiske flagg
### Kongedømmet Frankrike

Fil:Oriflamme.png|Oriflamme, banneret til Karl den store. En inspirasjon for bruk av rødt i franske flagg.
Fil:Pavillon de la France (17è siècle).svg|Erkeengelen Mikaels fane. Det hvite korset markerer motstand mot Englands røde kors.
Fil:Pavillon royal de la France.svg|Kongeblått var Huset Capets farge, fortsatt brukt i dag av Île-de-France.
Fil:Pavillon royal de France.svg|Før 1792: Flagg i nærvær av Kongefamilien, Bourbon-dynastiet. Etter 1815: Flagget til Frankrike under Bourbon restaurasjonen
Fil:Royal Standard of the King of France.svg|Kongens Standard, Frankrike hadde intet offisielt flagg og den nasjonale identiteten var lojalitet til kongen, som i andre eneveldige monarkier.
Fil:Naval Flag of the Kingdom of France (Civil Ensign).svg|Handelsflagget til kongedømmet Frankrike (1689–1790).
Fil:Royal Standard of King Louis XIV.svg|Flagget til Ny-Frankrike (1663–1763)
Fil:Flag of Royalist France.svg|Et flagg brukt av rojalistene under revolusjonen.
Fil:Drapeau france ancien regime.svg|Det kongelige franske orlogsflagg var helt hvitt. Det ble brukt av den franske marine og av kystfestningene. Det ble også brukt i koloniene.
Fil:Naval Flag of the Kingdom of France (Civil Ensign).svg|Handelsflagget ble brukt av handelsskip i de kanadiske og transatlantiske farvann.


## Referanser


## Eksterne lenker
*
Österhaninge

**Österhaninge** er et tettsted rundt Österhaninge kirke i Haninge kommune ved Stockholm i Sverige.

## Se også
* Österhaninge församling, en av Svenska Kyrkans forsamlinger i Stockholms stift.

* Haninge kommun. Österhaninge var en tidligere kommune som nå inngår i Haninge. 

## Eksterne lenker
*
Vigga (elv)

**Vigga** er en elv på Hadeland. Den har sitt opphav i åsene øst for Grua, renner først et stykke mot vest, deretter mot nord og nordvest til Roa. Her opptar den tilløp fra Elgsjøen og Kalvsjøtjernet, før den renner videre mot nordvest og nord og faller ut i Jarenvatnet (201 moh.). Herfra renner den mot nordvest gjennom Brandbu og faller endelig ut i Røykenvik i Randsfjorden.

Elven skal opprinnelig ha kaltes Jadra, som har gitt navn til Jarenvatnet. Et annet navn er Augedalselva eller Åvedalselven, som har gitt navn til det gamle skysstedet Augedals bro ved dagens Brandbu. Her lå det gamle brostedet for kongeveien, inntil det på midten av 1800-tallet ble flyttet lenger opp, til Rosendal. I nærheten ligger også den gamle Molstadkvern mølle fra 1915, i dag en del av Hadeland Folkemuseum.

Tettheten av ørret er blitt overvåket nedstrøms Jarenvannet i årene 2008–2024, og det er kun påvist ungfisk, hovedsakelig årsyngel (7–11 cm lengde). Elva synes derfor kun å være oppvekstområde for Randsfjordørret.

## Fotnoter



## Referanser
Damon Lindelof

**Damon Laurence Lindelof** (født 24. april 1973 i Teaneck i New Jersey) er en amerikansk manusforfatter og TV-produsent. Han er mest kjent sin deltagelse i suksess-serien Lost. Han har også skrevet og produsert Crossing Jordan, og vært medforfatter på serier som *[[Nash Bridges]]*, Wasteland og MTV-serien Undressed. Han har også arbeidet med Star Trek-filmene *[[Star Trek (film)|Star Trek]]* (2009) og *[[Star Trek Into Darkness]]* (2013). Tidligere jobbet Lindelof med å gjennomgå manuskript for store filmstudioer som Paramount, Fox og Alan Ladd.

## Filmografi
### Produksjonskrediteringer

### ''Lost'' episoder (som manusforfatter)
* «Pilot: Del 1 og 2» (1x01 og 1x02, med J.J. Abrams og Jeffrey Lieber)
* «Tabula Rasa» (1x03)
* «Confidence Man» (1x08)
* «Whatever the Case May Be» (1x12 med Jennifer M. Johnson)
* «Homecoming» (1x15)
* «Deus Ex Machina» (1x19 med Carlton Cuse)
* «Exodus» (1x23, 1x24 og 1x25 med Carlton Cuse)
* «Man of Science, Man of Faith» (2x01)
* «...And Found» (2x05 med Carlton Cuse)
* «The Other 48 Days» (2x07 med Carlton Cuse)
* «The 23rd Psalm» (2x10 med Carlton Cuse)
* «One of Them» (2x14 med Carlton Cuse)
* «Lockdown» (2x17 med Carlton Cuse)
* «?» (2x21 med Carlton Cuse)
* «Live Together, Die Alone» (2x23 og 2x24 med Carlton Cuse)
* «A Tale of Two Cities» (3x01 med J.J. Abrams)
* «I Do» (3x06 med Carlton Cuse)
* «Flashes Before Your Eyes» (3x08 med Drew Goddard)
* «Enter 77» (3x11 med Carlton Cuse)
* «Left Behind» (3x15 med Elizabeth Sarnoff)
* «The Brig» (3x19 med Carlton Cuse)
* «Through the Looking Glass» (3x22 og 3x23 med Carlton Cuse)
* «The Beginning of the End» (4x01 med Carlton Cuse)
* «The Constant» (4x05 med Carlton Cuse)
* «There's No Place Like Home» (4x12, 4x13 og 4x14 med Carlton Cuse)
* «Because You Left» (5x01 med Carlton Cuse)
* «316» (5x06 med Carlton Cuse)
* «The Life og Death of Jeremy Bentham» (5x07 med Carlton Cuse)
* «Whatever Happened, Happened» (5x11 med Carlton Cuse)
* «The Incident» (5x16 og 5x17 med Carlton Cuse)
* «LA X» (6x01 og 6x02 med Carlton Cuse)
* «Lighthouse» (6x05 med Carlton Cuse)
* «Happily Ever After» (6x11 med Carlton Cuse)
* «Across the Sea» (6x15 med Carlton Cuse)
* «The End» (6x17 og 6x18 med Carlton Cuse)

## Referanser


## Eksterne lenker
*
Mitch Mitchell

**John «Mitch» Mitchell** (født 9. juli 1947 i Ealing, Middlesex, død 12. november 2008 i Portland, Oregon) var trommeslager for Jimi Hendrix.

Han ble regnet som en av de ledende trommeslagerne i siste del av 1960-årene og tidlig på 1970-tallet. Mitchell hadde bakgrunn som jazz-musiker og var kjent for sin dynamiske spillestil, inspirert av musikere som Elvin Jones, Philly Joe Jones og Art Blakey. 

## The Jimi Hendrix Experience
Mest berømt er han som medlem av trioen The Jimi Hendrix Experience, sammen med Jimi Hendrix (gitar) og Noel Redding (bass). Blant hans største bragder hører trommespillet på låter som «Manic Depression» og «Third Stone from the Sun». Som rockemusiker var han inspirert av Keith Moon, noe som tydelig kan høres på «All Along the Watchtower».

Mitch Mitchell spilte sammenhengende med Hendrix' fra oktober 1966 til sommeren 1969. Han deltok også sammen med Hendrix under Woodstock-festivalen i august 1969 og deretter i Hendrix' band Cry of Love i 1970. Ofte spilte Hendrix i studio kun sammen med Mitchell, og lot de andre musikerne legge på sine bidrag senere.

## The Dirty Mac
11. desember 1968 spilte han sammen med John Lennon (gitar, sang), Keith Richards (bass) og Eric Clapton (gitar) på The Rolling Stones Rock and Roll Circus som supergruppen The Dirty Mac. De fremførte først «Yer Blues», og så «A Whole Lotta Yoko» med Yoko Ono (sang) og Ivry Gitlis (fiolin). 

## En samspilt trommis
Mitch fikk i 1970 tilbud om å spille trommer for Keith Emerson og Greg Lake, i gruppa som skulle fremstå som trioen ELP, men valgte å holde fast ved samarbeidet med Jimi Hendrix. Etter Hendrix' død var det han som sørget for å få ferdigstilt de resterende innspillingene med Hendrix, som førte til utgivelsen av *Cry of Love* og *Rainbow Bridge*. I 1972 var han session-musiker for Mike Vernon og for Muddy Waters. Samme år dannet Mitchell sammen med gitaristen April Lawton og bassisten Mike Pinera gruppen Ramatam. Disse spilte inn bare et album, men fungerte på flere konserter som oppvarmingsband for Emerson, Lake & Palmer. I 1973 opptrådte han i jammebandet Free Creek med Todd Rundgren (gitar), Delaney Bramlett, Linda Ronstadt (sang), Dr. John (piano), Keith Emerson (keyboard), Chris Wood (fløyte), og mange flere. Samspillet i New York resulterte i albumet «Music From Free Creek»

## 2008 Experience Hendrix
Mitch Mitchell har også spilt med Terry Reid, Jack Bruce og Jeff Beck. I de senere år levde Mitchell et tilbaketrukket og stille liv i Europa, men kom frem i lyset igjen gjennom sin deltakelse i USA-turneen *2008 Experience Hendrix* sammen med musikerne Buddy Guy, Eric Johnson og Brad Whitford (fra Aerosmith).

Ifølge rapporten fra politiet i Portland døde Mitch Mitchell i 2008 av helt naturlige årsaker. 

## DVDs
* The Jimi Hendrix Experience: *Electric Ladyland*. Classic Albums. Eaglle Vision 1997.
* *The Rolling Stones Rock and Roll Circus*. Abkco Films, 2004.

## Referanser


## Eksterne lenker
* 
* 
* 
* Omtale, bilder, video og lydfiler
* «Jimi Henrix' trommeslager er død», Aftenposten 13. november 2008
* «Jimis trommeslager er død», Dagbladet 13. november 2008
Liste over Hellas’ monarker

**Liste over monarker og regenter i [[Kongeriket Hellas]]**:

## Kongehus
***[[Wittelsbach]]** 1832–1862
***[[Schleswig-Holstein-Sonderburg-Glücksburg]]** 1863–1922 / 1935–1973

## Fotnoter

## Referanser
Trotto Libre

***Trotto Libre*** er en norsk humor-serie med Otto Jespersen og Trond Kirkvaag som ble sendt på NRK1 i 1996 og 1998. Serien ble lagd av Otto Jespersen i samarbeid med Trond Kirkvaag. De spilte også alle rollene. Programmet gikk sent på fredagskvelder. 

Seriens gjennomgangsfigurer i første sesong var *«[[Skræmmer'n]]»*. Serien hadde også flere faste innslag slik som «Utkantnytt», «Heisann Montebello» og «Frank ambulansjåfør». I andre sesong dominerte innslagene om Peik og Krølle fra den oppløste 60-tallsgruppen «Fire frekke fyrer». En annen nyvinning var tvillingene Pomor og Rino på det lille øysamfunnet Hudløs . Tvillingene, den ene med nordlandsdialekt, den andre med Østfolddialekt overlever ved hjelp av alt som kommer drivende i land fra havet. 

Med stort og smått ble bortimot 40 figurer skapt i forkant av første sesong. Innslagene «Heisann Montebello» bidro til å gjøre Montebello landskjent.

Premieren ble sett av 754 000. Første sesong ble i snitt sett av rundt 800 000.

## Montreux
En forkortet utgave av første sesong ble i 1997 sendt som Norges bidrag til Underholdningsfestivalen i Montreux. Bidraget nådde til finalen, men fikk ingen pris. 

## Referanser


## Eksterne lenker
*
Konkurranse (biologi)

**Konkurranse** er et samspill i naturen mellom individer. I biologi brukes begrepet i all hovedsak om konkurransen om ressurser eller areal, men det kan også brukes om seksuell konkurranse. Konkurranse i naturen kan føre til utrydding av arter, men er også en essensiell driver for evolusjon. Samspillet beskrives som en interaksjon hvor begge parter kommer tapende ut, ettersom begge partene potensielt kunne investert energien sin i noe annet om det ikke var for den andre parten.

Et hverdagslig eksempel på dette kan forestilles om du tenker på hvor godt spurvene i parken kunne spist om det ikke var for duene, eller motsatt. I likhet kan man forstille seg hvor godt torsken kunne spist om det ikke var for at den måtte konkurrere med seien. 

**Konkurranse** kan i biologien deles inn i to kategorier: **Interspesifikk** **konkurranse**, og **intraspesifikk konkurranse**. 

**Interspesfikk konkurranse** beskriver konkurransen mellom to individer av forskjellige arter. Slike forhold oppstår gjerne når to arter har overlappende nisjer. Disse nisjene kan både være mtp. areal, men også innen predasjon. Slike forhold mellom to arter fører til at enten en art utryddes i området, eller at artene oppnår sameksistens innen det som kalles en realisert nisje. Et eksempel på interspesfikk konkurranse er hvordan forskjellige arter rur må konkurrere om plass på svaberget. 

**Intraspesifikk konkurranse**  beskriver konkurranse mellom to individer av samme art. Slike forhold oppstår gjerne i situasjoner hvor individer kjemper om territorier, eller rett og slett for å tilegne seg mer næring enn andre individer av samme art. Det kan også beskrive hvordan planter av samme art kjemper om sollys, vann, eller som nevnt, næring. En måte å visualisere intraspesifikk konkurranse er med ordtaket "jeg trenger ikke å løpe raskere enn bjørnen, jeg trenger bare å løpe raskere enn deg". 

## Referanser
Hekkeløp

**Hekkeløp** er en løpegren innen friidrett. De offisielle distansene er 100&nbsp;m for damer, 110&nbsp;m for herrer og 400&nbsp;m for begge kjønn. Frem til og med de Olympiske leker i 1969 løp damene 80&nbsp;m hekk. Den korteste distansen er 60&nbsp;m, som løpes innendørs og av ungdom, samt 80&nbsp;m hekk som også løpes i ungdoms&shy;klasser. Det arrangeres også konkurranser over 200&nbsp;m og 300&nbsp;m hekk, både for kvinner og menn, men disse distansene står ikke på det internasjonale mesterskapsprogrammet, og det noteres ikke verdensrekorder i disse øvelsene.

Hekkene er laget av metall med tverrstang i tre. De er laget slik at det trengs et press på 3,6–4&nbsp;kg mot øverste kant av tverrstangen for å velte den. Høyden på hekkene varierer med lengden på løpet:
* 0,84 m – 60 og 100 m hekk kvinner
* 1,07 m – 60 og 110 m hekk menn
* 0,762 m – 400 m hekk kvinner
* 0,914 m – 400 m hekk menn

På sprintdistanser for kvinner skal avstanden til første hekk være 13 meter. Deretter står hekkene med 8,5 meters mellomrom. På sprintdistanser for menn skal avstanden til første hekk være 13,72 meter, og deretter 9,14 meter mellom hver hekk. På 400 meter hekk er avstanden mellom hekkene den samme for kvinner og menn. Første hekk skal stå etter 45 meter, deretter med 35 meters mellomrom.

De viktigste fysiske egenskapene til en hekkeløper er hurtighet, spenst, smidighet og teknikk. Det er en teknisk øvelse, som krever mye trening, både på sprint og teknikk (hekkepasseringen).

## Rekorder

## Referanser
Otto I av Hellas

**Otto I av Hellas** (gresk: Ὄθων, Βασιλεὺς τῆς Ἑλλάδος, født 1. juni 1815 i Salzburg, død 1867 i Bamberg) var konge av Hellas 1832&ndash;62.

Den greske nasjonalforsamlingen valgte i august 1832 den liberale bayerske prinsen **Otto av Wittelsbach**, sønn av Ludwig I av Bayern, til konge.

Et opprør i 1843 tvang ham til å kalle sammen nasjonalforsamlingen, og i 1844 gav han landet en grunnlov som etablerer et representasjonsystem med to kamre; senatet og deputertkammeret. Fra Bayern hadde kong Otto med seg folk som bosatte seg i landsbyer rundt Athen. Under andre verdenskrig ble deres etterkommere hentet hjem som folketyskere og som SS ønsket omplassert til nye tyske kolonier. De fikk plass i en leir i Passau, enda de ønsket seg hjem til Hellas.

Gjennom hele sin tid som konge sto Otto overfor politiske utfordringer angående Hellas’ finansielle svakhet og myndighetenes rolle i kirkens anliggender. Hellas’ politikk var basert på landets tilknytning til de tre stormaktene Storbritannia, Frankrike og Russland, og Ottos evner og dyktighet til å skaffe seg støtte fra stormaktene var nøkkelen til hans grep om makten i Hellas. For å styrke egen posisjon forsøkte Otto å spille interessene til stormaktene opp mot hverandre uten å forverre situasjonen. Da Hellas ble blokkert av den britiske marine i 1850 og på nytt i 1853 for å forhindre at Hellas angrep Det osmanske rike under Krimkrigen, ble Ottos posisjon blant grekerne langt dårligere. Som et resultat var det et forsøk på å myrde dronningen og til sist den 13. februar 1862 brøt et nytt opprør ut, en militærrevolt som førte til at kongen ble avsatt 23. oktober 1862. Han døde i landflyktighet i Bayern i 1867.

I 1863 valgte den Greske Nasjonalforsamlingen den 17-årige prins Vilhelm av Schleswig-Holstein-Sonderburg-Glücksburg  til ny konge under navnet Georg I.

## Referanser


## Eksterne lenker
*
Belarus’ flagg

**Belarus’ flagg** ble antatt den 7. juni 1995 som en følge av en folkeavstemning måneden før. Flagget erstattet da det flagget som ble brukt før Sovjetunionen i 1919, og etter unionens oppløsning i 1991. Feltet ved stangsiden av flaggduken forestiller et typisk mønster som benyttes i belarusisk folkekunst, ikke minst i vevd tøy. Det er holdt i fargene hvitt og rødt, som tradisjonelt har vært de belarusiske fargene.

Flagget er i dag en modifisert variant av flagget som symboliserte Belarus i Sovjetunionen og som ble brukt fra 1951 til selvstendigheten i 1991. Modifikasjonen består hovedsakelig i at symbolet for sovjetkommunismen, korslagt hammer og sigd med stjerne over, er fjernet. I perioden fra unionen i 1919 til 1951 hadde Belarus en rekke forskjellige flagg etter sovjetisk mønster. 
Demokratiske og nasjonalistiske grupperinger har fortsatt å bruke nasjonalflagget fra 1991, til tross for at det ble forbudt av president Aleksandr Lukasjenkos regjering. Blant annet blir flagget brukt i demonstrasjoner mot regjeringen, og av den belarusiske diasporaen. Nøytrale utenlandske observatører har sagt at folkeavstemningen som ledet til det nåværende flagget ikke oppfylte demokratiske minstekrav.

## Galleri

Fil:Flag of Byelorussian SSR.svg|Belarus’ flagg i Sovjetunionen 1951–1991
Fil:Flag_of_Belarus_(1918,_1991-1995).svg|Belarus’ flagg 1918–1919 og 1991–1995


## Eksterne lenker
* 
* Belarus’ flagg på Flags of the World
Ansvarsområde

**Ansvarsområde** eller **AOR** (eng: *Area of Responsibility*) er et luftrom hvor en lufttrafikktjenesteenhet er ansvarlig for utøvelse av lufttrafikktjeneste.

## AOR i Norge
Norge er i dag delt inn i tre ansvarsområder, og har derfor tre kontrollsentraler. Disse er Stavanger, Oslo og Bodø. Disse tre hører sammen under Norway FIR (*Flight Information Region*). Forkortelsen AOR skal kun brukes om kontrollsentralers avgrensede luftrom, selv om begrepet ansvarsområde kan brukes for en avgrenset mindre del av et luftrom, hvor en annen enhet er ansvarlig for utøvelse av lufttrafikktjeneste, f.eks en TMA (Terminalområde).
Tom Fodstad

**Tom Fodstad** (født 11. april 1966) er en norsk tidligere fotballspiller. Han var angrepsspiller, og spilte for Hamarkameratene, Lyn og Stabæk.

Som lovende spiss startet Fodstad karrieren i 3. divisjon med . Han spilte fem sesonger for Hamarkameratene og deretter to sesonger for . Første året i Lyn ble han lagets toppscorer i en sesong som endte med opprykk til øverste divisjon. Med 18 seriemål ble han da sesongens mestscorende spiller i 2. divisjon. Påfølgende sesong ble han med syv mål igjen lagets toppscorer i en sesong Lyn endte med en fjerde plass i Eliteserien. Fire av de syv målene ble scoret i en 4-3 borteseier over  mot slutten av sesongen. Fodstad valgte å forlate Lyn etter 1991-sesongen fordi han følte han ikke hadde klubbens tillit. Han avslo tilbud fra ,  og  til fordel for den ambisiøse 2. divisjonsklubben .

I sin debut for Stabæk scoret Fodstad lagets mål i en bortekamp mot  som endte 1&ndash;1. På de 64 seriekampene han spilte for Stabæk i 2. og 1. divisjon i løpet av tre sesonger, scoret han 33 mål. På 43 kamper i 2. divisjon scoret han 44 ganger. 

Etter Stabæks opprykk til Eliteserien i 1994 la Fodstad opp som toppspiller, ble spillende trener i , og ble ansatt i Norges Fotballforbund. Han holder fremdeles tett kontakt med Stabæk-miljøet. Han er også juniortrener for Bærum SK.

## Karriereoversikt

## Referanser


## Eksterne lenker
* Profil hos Norges Fotballforbund
* HamKam.no – Fodstads spillerprofil hos Hamarkameratene
* LynFotball.net – Fodstads spillerprofil hos Lyn Fotball
* Profil hos stb.guru
Sagerska huset

**Sagerska huset** ligger i Strömgatan 18 i Stockholm. Bebyggelse på tomten ble første gang omtalt på 1640-tallet. I 1772 ble to eksisterende små fløyer overbygd med en etasje. I 1880 kjøpte brødrene Sager eiendommen. I 1893 lot Robert Sager bygge en paradeetasje over huset. Det var da bygningen fikk preget av fransk rokokko den bærer idag. Familien Sager eide huset frem til 1986, og staten kjøpte eiendommen i 1988. Etter renovering er Sagerska huset fra våren 1995 brukt som den svenske statsministerens offisielle bolig og representasjonslokale.

## Referanser


## Eksterne lenker
* 
* Sagerska huset
Naveen Andrews

**Naveen William Sidney Andrews** (født 17. januar 1969 i London i England) er en engelsk skuespiller. Han er best kjent for sine roller i filmen *[[Den engelske pasienten]]* (1996) og som Sayid i den amerikanske TV-serien Lost.

Andrews studerte skuespill og teater ved Londons Guildhall School of Music and Drama sammen med anerkjente skuespillere som Ewan McGregor og David Thewlis. Hans studier betalte seg da han fikk en rolle i filmen *Kills London Me* (1991) regissert av Hanif Kureshi. Andrews spilte hovedrollen i BBC sin miniserie *Buddha of Suburbia* fra 1993. I 2006 ble Andrews kåret til en av People Magazines verdens vakreste mennesker. 

Andrews opptråddte også i *Kama Sutra: A Tale of Love* (1996), *Mighty Joe Young* (1998) og *Bride and Prejudice* (2004). Andrews var i et forhold med skuespillerinne Barbara Hershey, og paret bodde sammen i Los Angeles. Paret skilte seg i 2005, og i løpet av den tiden fikk Andrews en sønn, Naveen Joshua, sammen med en annen kvinne, Elena Eustache. Andrews slet med alkoholisme og avhengighet til heroin på 1990-tallet. Andrews ble naturalisert amerikansk statsborger den 27. mai 2010.

## Referanser


## Eksterne lenker
*
HPZ

**Beskyttelsessone for helikopter**, også kalt **HPZ** (for *Helicopter Protected Zone*), er et avgrenset, ikke-kontrollert luftrom rundt installasjoner på kontinentalsokkelen, 
og der Helicopter Flight Information Service (HFIS-enhet) gir flygeinformasjonstjeneste og alarmtjeneste. Slike soner opprettes for å vise at luftrommet er hyppig trafikkert av helikoptre.

På norsk kontinentalsokkel er det beskyttelsessoner for helikopter omkring flere installasjoner på Ekofiskfeltet, Osebergfeltet og Gullfaksfeltet. Sonene omfatter en radius på 5 nautiske mil omkring installasjonene og går opp i en høyde av 2000 fot over gjennomsnittlig havnivå.

Helicopter Flight Information Service, HFIS, tilsvarer AFIS-enheter på land.

## Referanser
Hegernes

**Hegernes** (eller *Hegernes Store*, gnr. 158, bnr. 1, også kalt *Heggenes* og tidligere *Hægernes*) er en gård i Eina sogn i Vestre Toten kommune. Den ligger i skråningen på østsiden av Einavatnet. Gården er tidligere skysstasjon på Høgkorsveien (Kjølveien) mellom Hadeland og Toten. Berømt er den først og fremst for Bjørnstjerne Bjørnsons besøk en gang på 1890-tallet, da han kom over Høgkorset og skrev disse linjer i skyssboken på gården:

:Alt hvad vort østland eier av ynde,
:møter mig her i en bortgjemt krok!
Jørund Gåsemyr

**Jørund Inge Gåsemyr** (født 27. juli 1955 i Nesbyen) er en norsk idrettsutøver, dr.scient. i matematikk og statsstipendiat.

Gåsemyr har artium som privatist ved Hamar katedralskole (1973), militærtjeneste (1973–74) og forkurs for Norges landbrukshøgskole ved Hvam landbruksskole (1974–75). Han studerte realfag ved Universitetet i Oslo 1975–82, med avbrekk 1978–80 på grunn av sykdom som førte til blindhet. Han er cand.real. i matematikk 1982.

## Matematikk
I perioden 1983-88 var han vitenskapelig assistent ved Matematisk institutt, Universitetet i Oslo med studieopphold i Boulder, Colorado og Berkeley, California. 1984-86 doktorgradsstipendiat NAVF. 1988 dr.scient. i matematikk ved Universitetet i  Oslo. Han var prosjektassistent ved Matematisk institutt, avdeling C for statistikk og forsikringsmatematikk 1989–91, og stipendiat ved Matematisk institutt, avd. C, 1991–93, med pålitelighetsanalyse som arbeidsfelt.  

Fra 1994 har han vært statsstipendiat tilknyttet Matematisk institutt ved Universitetet i Oslo med matematisk statistikk som forskningsfelt. Hans spesialområder er pålitelighetsanalyse, bayesiansk statistikk med vekt på simuleringsbaserte beregningsmetoder og modellevaluering, metaanalyse av kliniske forsøk innen medisin.

## Engasjement i blinde-spørsmål
I perioden 2000-06 deltok Gåsemyr i  to arbeidsgrupper for utarbeidelse av ny blindeskriftnotasjon for henholdsvis matematikk og naturvitenskap, etter oppdrag fra Offentlig utvalg for blindeskrift.  

Han var styremedlem i Synshemmede studenter og høyere utdannedes forening (nå Synshemmede akademikeres forening) 1986–91, og leder 1989–91. 

## Idrett
Gåsemyr deltok på det norske laget til ungdomslandskampen i friidrett mot Finland i 1971.

Han har deltatt i samtlige sommer-handikap-OL og  Paralympiske sommerleker fra 1980 til 2004. Han har 1.-plass på maraton for blinde fra Paralympics i Korea i 1988. Han satte også verdensrekord på  maraton for blinde i Drammen i 1990 med tiden 2.44.01.  

Han var nestformann i Hodr idrettslag for synshemmede 1987-89, og styremedlem 1998 – 2001.

## Referanser
UPnP

**Universal Plug and Play** (**UPnP**) er en felles standard for dataprogrammer, nettverkskomponenter og andre ting som er koblet sammen via IP. Komponenter med UPnP kan via IP automatisk kommunisere med hverandre, uten at brukeren behøver å konfigurere eller på en annen måte gjøre noe spesielt.

Opprinnelig ble standarden innført av Microsoft, den blir idag sertifisert av organisasjonen **UPnP Forum**.

## Kjennetegn
*En komponent i nettverket kan finne andre komponenter uten at brukeren må gjøre noe.
*Alle transportmedier som støtter IP-kommunikasjon kan brukes, slik som Ethernet, Blåtann, trådløst lokalt datanett, FireWire og andre. 
*Standardiserte protokoller brukes, som for eksempel UDP, TCP, HTTP og XML.
*UPnP kan realiseres for enhver komponent uavhengig av operativsystem eller programmeringsspråk forustatt at komponenten undertøtter IP.
*Produsenter av nettverkskomponenter har mulighet til å lage egne utvidelser av UPnP.  

## Se også
*DLNA

## Eksterne lenker
*Om UPnP, av UPnPforum.org
Høgkorsveien

**Høgkorsveien** eller **Kjølvegen** er en gammel ferdelsvei over «Femmilsskogen» mellom Hadeland og Toten. Veien utgjør idag en del av Pilegrimsleden.

Navnet «Høgkorsveien» stammer fra den 757 m. høye skogledde åsen Høgkorset, som er det høyeste punktet i åsene mellom Hadeland og Toten. Et eldre navn er «Kjølvegen», av «kjøl», et skogsområde mellom to bygder. Sverres saga forteller at kong Sverre lot skipene sine hale over land fra Randsfjorden til Mjøsa, hvilket har gitt opphav til den feilaktige tolkning at navnet skulle ha noe med skipenes kjøler å gjøre. På Toten-siden kalles veien gjerne «Totens kjølveg». Veien ble forøvrig beskrevet av biskop Jens Nilssøn på hans visitasreise i 1594.

Veien begynner (eller ender) ved Augedals bro i Gran på Hadeland, dagens Brandbu, og passerer gårdene Bjørke og Teslo i det åpne Hadelandslandskapet. Inne i skogen går den forbi plassene Lauvstua og Blokkhus. Lenger inne på skogen fant Jens Nilsson i 1594 flere kors oppstilt langs veien, og dette skal ha gitt navn til «Høgkorset». Korsene skal ha stått der til innpå 1800-tallet, og de er i dag erstattet av tre nye kors.

Like sør for veiens høyeste punkt ligger Høgkorsplassen, som var skysstasjon. 

Fra Høgkorsplassen går veien nedover over grensen til Vestre Toten kommune til Einavoll ved enden av Einavatnet. Den fortsetter så langs østsiden av Einavatnet til det gamle skysskiftet Teiterud. Den siste del av veien kalles Totens kjølveg, og fører forbi skysstasjonen Heggenes, berømt for Bjørnsons besøk. Akkurat dette stykket kalles ofte Heggenes-kjølvegen. Den fører over grensen til Østre Toten kommune, og fortsatte ned forbi Bråstad bro mot Østre Toten kirke.

## Kommuner og knutepunkter

## Referanser




## Litteratur
* H. O. Christophersen: *Eventyr i dagslys*, 1962.
Ruslan Rotan

**Ruslan Petrovytsj Rotan** (ukrainsk Руслан Петрович Ротань, født 29. oktober 1981) er en ukrainsk fotballtrener og tidligere fotballspiller som er landslagstrener for Ukraina U21. 

Fra 2005 til 2008 spilte han i Dynamo Kyiv. Fra 1999 til 2005 og fra 2008 til 2017 spilte han i FK Dnipro. 

## Landslaget
Han spilte for  i VM i fotball 2006. Han har spilt 32 landskamper og scora seks mål. 

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Den europeiske menneskerettighetsprisen

**Den europeiske menneskerettighetsprisen** eller **Europarådets parlamentarikerforsamlings menneskerettighetspris** (*Council of Europe Human Rights Prize*) er en pris opprinnelig innstiftet i 1980 av Europarådets parlamentarikerforsamling til belønning av personer og organisasjoner som har gjort et fremragende arbeid for å verne om eller fremme menneskerettigheter.

Prisen ble første gang utdelt i 1980 og deretter tildelt hvert tredje år til 1998. Det var ren ærespris, og det ble ikke utdelt noe pengebeløp. Nye statutter ble vedtatt i 2007. Prisen endret navn og det ble innført prispenger på  euro. Med prisen følger også en plakett og et diplom. Etter omleggingen i 2007 utdeles prisen hvert andre år.

Personer og ikke-statlige organisasjoner og institusjoner som arbeider for forsvar av menneskerettighetene i Europa kan sette fram forslag til prisvinnere. Forslag vurderes av en priskomité bestående av tre medlemmer av Europarådets parlamentarikerforsamling og fire menneskerettighetsforkjempere. Priskomiteen innstiller til det faste sekretariat, som avgjør hvem som skal få prisen.

## Prisvinnere
* 2011 – Den russiske Komiteen mot tortur 
* 2007 – British Irish Rights Watch
* 1998 – Den tyrkiske Türkiye İnsan Hakları Vakfı (TİHV), Chiara Lubich og Committee on the Administration of Justice (CAJ) i Nord-Irland
* 1995 – Sergej Kovaljov og Raoul Wallenberg
* 1992 – Felix Ermacora og Leger uten grenser
* 1989 – Lech Wałęsa og Den internasjonale Helsinkiføderasjonen for menneskerettigheter
* 1986 – Christian Broda og Raúl Alfonsín
* 1983 – Amnesty International
* 1980 – Den internasjonale juristkommisjonen

## Referanser


## Eksterne lenker
* Europarådets parlamentarikerforsamlings side om prisen
Trollkrem

**Trollkrem** er en dessert som er laget av tyttebær, sukker og piskede eggehviter. Enkelte bruker også noe vaniljesukker. Desserten serveres av og til med vaniljesaus. Trollkrem er mest vanlig brukt på høsten når man får tak i friske tyttebær.

## Referanser


## Eksterne lenker
* Oppskrift på trollkrem
Konstantin I av Hellas

**Konstantin I av Hellas** (født  i Athen, død 11. januar 1923 i Palermo i Italia) var konge av Hellas 1913–17 og 1920–22. 

## Liv og virke
### Bakgrunn
Konstantin var sønn av Georg I og Olga Konstantinova av Russland. Gift 27. oktober 1889 med Sofia av Preussen, (født 14. juni 1870, død 13. januar 1932).

Konstantin formet i studietiden i Tyskland sterke sympatier for landet og giftet seg i 1889 med keiser Wilhelm IIs søster Sofia. 

Han anførte den thessaliske armé under krigen mot tyrkerne i 1897 og fikk bære skylden for motgangene, selv om han i en offentlig redegjørelse fremla et sterkt forsvar. 

I 1900 ble han øverstkommenmderende over arméen og måtte ved oberst Nikolaos Zorbas militærrevolt i 1909 sammen med sine brødre flykte fra landet. I 1910 returnerte han og var øverstkommanderende i Balkankrigen 1912–1913. Fremgangene i denne krig styrket hans anseelse.

### Konge
Han ble konge etter at hans far ble myrdet i 1913. Det var med store forhåpninger han i mars 1913 etterfulgte sin far som konge. 

Hans sterke sympatier for Tyskland gjorde imidlertid hans stilling vanskelig, og han kom etter første verdenskrigs utbrudd til å bli mistenkt for tysk-aktivisme, selv om han etterstrebet ærlig nøytralitetspolitikk. Statsminister Eleutherios Venizelos krevde landets tilslutning til Ententemaktene, hvorfor Konstantin lot hans regjering falle i mars 1915, og tilsatte en regjering med Dimitrios Gounaris som leder. Ved valgene i juni samme år vant Venizelos parti atter makten, og dannet i august en regjering som tillot landsetting av franske og britiske styrker i Saloniki. Landets inntreden i ententen ble ansett som avgjort. I oktober stanset imidlertid Konstantin disse planene med å avskjedige Venizelos som ble etterfulgt av Alexandros Zaimis og Stephanos Skouloudis regjeringer.

### Abdikasjon
Ententemaktene tvang ham til å abdisere i 1917, ettersom han førte en tyskvennlig nøytralitetspolitikk. Hans nest eldste sønn, Alexander, ble ny konge.  

### Atter konge
Etter sin sønn Alexanders plutselige død 12. oktober 1920, etter et apebitt, bosatte Konstantin seg i Sveits. Hans tilhengere vant imidlertid i november samme år 2/3 av plassene i parlamentet og en folkeavstemning gikk inn for hans gjeninnsettelse, noe som så skjedde den 19. desember 1920.

Ententemaktene nektet imidlertid å anerkjenne ham, og nektet Hellas all støtte i Den gresk-tyrkiske krig. Krigen mot Tyrkia i Lilleasia fikk et lite heldig forløp. Etter Smyrnas fall 8. september 1922 fryktet grekerne at tyrkerne skulle erobre Trakia. Militæret gjorde opprør og den 27. september 1922 måtte Konstantin abdisere for annen gang, hvorpå han bosatte seg i Palermo.

Barn:
* Georg II 
* Alexander I
* Helena, (født 2. mai 1896, død 28. november 1982)
* Paul I
* Irene, (født 13. februar 1904, død 15. april 1974)
* Katharina, (født 4. mai 1913)

## Referanser
Vatikanstatens flagg

**[[Vatikanstaten]]s flagg** består av et gult og et hvitt felt. I det hvite feltet er apostelen Peters krysslagte nøkler, en gul og en sølvhvit, bundet sammen med en rød snor, og under en pavelig treraders krone med to flagrende bånd. 

Nøklene symboliserer nøklene til himmelriket. Nøklene har sammenheng med Matteusevangeliet 16,19, og disse ordene fra Jesus til Peter: «Jeg vil gi deg himmelrikets nøkler; det du binder på jorden, skal være bundet i himmelen, og det du løser på jorden, skal være løst i himmelen.» 

En tolkning av Vatikanstatens nøkler er at den venstre gullnøkkelen symboliserer makten i himmelriket, mens den høyre sølvnøkkelen symboliserer makten på jorden.

I heraldisk sammenheng representerer gult og hvitt de to såkalte metallene, gull og sølv. Sammensetningen av gull og sølv, eller de to lyse fargene gult og hvitt, er et unntak fra de vanlige heraldiske regler. Dette unntaket har imidlertid tradisjoner tilbake til tidlig middelalder. Symbolikken er at denne fargekombinasjonen med så lysende farger, står for noe som er spesielt hellig eller ærværdig. Sammensetningen gull og sølv ses bl.a. på Bayeuxteppet, i våpenskjoldet til korsfarernes kongerike Jerusalem, i sagaen om Hellig Olavs korsmerke på hjelmene på Stiklestad, i Nord-Trøndelags fylkesvåpen, og i flere andre spesielle våpen.
Cuauhtémoc

:*Se også [[Cuauhtémoc (andre betydninger)]]*

**Cuauhtémoc** (født rundt 1495/1502, død 28. februar 1525) var den siste hersker i aztekerriket. Han kom til makten etter at Moctezuma II ble drept av spanjolene og Moctezumas etterfølger, Cuahtémocs bror Cuitláhuac døde av kopper etter bare 80 dager som hersker. Cuauhtémoc var også nevø av Moctezuma. Da han kom til makten, sverget han på å nedkjempe spanjolene om så hver eneste azteker skulle dø. Aztekerne ble beseira i Tlatelolco 13. august 1521, og Cuauhtémoc ble tatt til fange. Han ble torturert for å fortelle hvor aztekerne gjemte gullet sitt, men røpa ingenting. Cuauhtémoc ble hengt 28. februar 1525 i det som i dag er delstaten Tabasco. Cuauhtémoc ses i dag på som en helt i Mexico, og overalt i landet er steder oppkalt etter ham.

Navnet Cuauhtémoc betyr «En som har nedsteget som en ørn», eller «Dalende ørn», på nahuatl.

## Referanser


## Litteratur

* Schackt, Jon; Skatvik, Frida: *Cuauhtémoc* i *Store norske leksikon* på snl.no
Pinsett

En **pinsett** er et griperedskap som gjør at vi kan plukke opp veldig små objekter som våre fingre ellers ikke klarer å få tak i, for eksempel å plukke opp små skruer eller frimerker.

Pinsetten brukes ofte i kosmetikken til å nappe hår og øyenbryn, mens andre bruker dem til å klemme kviser.

Pinsett brukes i forbindelse med matlaging til å fjerne ben og til å vende kjøtt i stekepanne eller på grill, samt til å hente snegler ut av sneglehus.

Pinsett brukes i forskjellige medisinske prosedyrer og det finnes f.eks flåttpinsett til fjerning av flått om bruk av fingerneglene ikke gir det ønskede resultat.

## Eksterne lenker
*